CELEX: 52021PC0164
Language: fi
Date: 2021-03-29
Title: Ehdotus NEUVOSTON TÄYTÄNTÖÖNPANOPÄÄTÖS tilapäisen tuen myöntämisestä Liettuan tasavallalle asetuksen (EU) 2020/672 nojalla työttömyysriskien lieventämiseksi hätätilassa covid-19:n leviämisen seurauksena annetun neuvoston täytäntöönpanopäätöksen (EU) 2020/1350 muuttamisesta

EUROOPAN KOMISSIO
            Bryssel 29.3.2021
            COM(2021) 164 final
            2021/0087(NLE)
            Ehdotus
            NEUVOSTON TÄYTÄNTÖÖNPANOPÄÄTÖS 
            tilapäisen tuen myöntämisestä Liettuan tasavallalle asetuksen (EU) 2020/672 nojalla työttömyysriskien lieventämiseksi hätätilassa covid-19:n leviämisen seurauksena annetun neuvoston täytäntöönpanopäätöksen (EU) 2020/1350 muuttamisesta
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
                  
            
            
               Neuvoston asetuksella (EU) 2020/672 (SURE-asetus) vahvistetaan oikeudellinen kehys unionin taloudellisen avun myöntämiseksi jäsenvaltioille, joiden taloudessa on tai joiden taloutta vakavasti uhkaa covid-19:n leviämisen aiheuttama vakava häiriö. SURE-välineen tuella rahoitetaan ensisijaisesti työajan lyhentämisjärjestelyjä tai vastaavia, työntekijöiden ja itsenäisten ammatinharjoittajien suojelemiseen ja sitä kautta työttömyyden ja tulonmenetysten vähentämiseen tähtääviä toimenpiteitä sekä toissijaisesti joitakin terveyteen liittyviä toimenpiteitä erityisesti työpaikalla.
            
            
               Neuvosto myönsi 25. syyskuuta 2020 Liettualle taloudellista apua täydentääkseen kansallisia toimia, joilla Liettua pyrkii lieventämään covid-19:n leviämisen vaikutuksia ja käsittelemään taudin leviämisen sosioekonomisia seurauksia työntekijöille ja itsenäisille ammatinharjoittajille.
            
            
               Liettua esitti 11. maaliskuuta 2021 uuden pyynnön SURE-asetuksen mukaisesta unionin taloudellisesta avusta. 
            
            
               Komissio on SURE-asetuksen 6 artiklan 2 kohtaa noudattaen kuullut Liettuan viranomaisia varmistaakseen niiden toteutuneiden ja suunniteltujen julkisten menojen äkillisen ja voimakkaan kasvun, jotka liittyvät suoraan Liettuan työvoimapoliittisiin toimenpiteisiin ja johtuvat covid-19-pandemiasta. Lisääntyneet menot, joita varten taloudellista lisäapua pyydetään, liittyvät erityisesti neuvoston täytäntöönpanopäätöksessä (EU) 2020/1350 tarkoitettuihin voimassa oleviin toimenpiteisiin eli
            
            
               (a)työnantajalle maksettavien tukien järjestelmään, jolla katetaan kunkin mahdollisesti työssäkäynnin keskeyttämään joutuvan työntekijän arvioitu palkka. Työnantaja saattoi ennen 1. tammikuuta 2021 valita tuen, joka kattaa 70 prosenttia palkasta, kuitenkin enintään 1,5-kertaisesti vähimmäispalkan määrän, tai tuen, joka kattaa 90 prosenttia palkasta (60-vuotiaiden ja sitä vanhempien työntekijöiden osalta 100 prosenttia), kuitenkin enintään vähimmäispalkan määrän. Tammikuun 1. päivästä 2021 alkaen työnantaja voi saada tukea, joka kattaa 100 prosenttia palkasta enimmäismäärään, joka on 1,5 kertaa vähimmäispalkan määrä. Järjestelmään osallistuneiden työnantajien on pidettävä vähintään 50 prosenttia työntekijöistään palkattuina vähintään kolmen kuukauden ajan palkkatuen päättymisestä;
            
            
               (b)Järjestelmään, jossa tukia maksetaan keskeytyksen jälkeen töihin palaaville työntekijöille enintään kuuden kuukauden ajan heidän työhönpaluustaan. Paluuta seuraavien ensimmäisen ja toisen kuukauden aikana maksettavien tukien määrä voi olla enintään 100 prosenttia työntekijän palkasta, kolmantena ja neljäntenä kuukautena 50 prosenttia ja viidentenä ja kuudentena kuukautena 30 prosenttia, kuitenkin siten, että noudatetaan ylärajaa, joka on työnantajan harjoittamasta taloudellisesta toiminnasta riippuen vähimmäispalkka tai kaksi kertaa vähimmäispalkka. Näitä tukia voidaan pitää asetuksessa (EU) 2020/672 tarkoitettuja työajan lyhentämisjärjestelmiä vastaavina toimenpiteinä, koska niiden tarkoituksena on tarjota työntekijöille tulotukea ja auttaa säilyttämään olemassa olevat työsuhteet;
            
            
               (c)itsenäisille ammatinharjoittajille, mukaan lukien niille, jotka harjoittavat maataloustoimintaa vähintään neljän taloudellisen kokoyksikön maatilalla, maksettaviin etuuksiin. Vuonna 2020 etuus oli 257 euroa, ja se maksettiin karanteenin ja poikkeustilan sekä niitä seuraavien kahden kuukauden ajalta. Vuonna 2021 etuus on 260 euroa, ja se maksetaan karanteenin ja poikkeustilan sekä niitä seuraavan kuukauden ajalta. Itsenäisten ammatinharjoittajien etuuksia voidaan pitää asetuksessa (EU) 2020/672 tarkoitettuja työajan lyhentämisjärjestelyjä vastaavana toimenpiteenä, koska niiden tavoitteena on suojella itsenäisiä ammatinharjoittajia tai vastaavia työntekijäryhmiä tulojen vähentymiseltä tai menetykseltä.
            
            
               Liettua on toimittanut komissiolle asiaa koskevat tiedot. 
            
            
               Toimitetun näytön perusteella komissio ehdottaa neuvostolle, että se hyväksyisi täytäntöönpanopäätöksen SURE-asetuksessa tarkoitetun taloudellisen avun myöntämisestä Liettualle edellä esitettyjen toimenpiteiden tukemiseksi. 
            
            
            
               •Yhdenmukaisuus muiden alaa koskevien politiikkojen säännösten kanssa
            
            
               Ehdotus on kaikilta osin neuvoston asetuksen (EU) 2020/672 mukainen ja tehty sen nojalla.
            
            
               Ehdotuksen lisäksi unionilla on toinen säädös, jonka nojalla jäsenvaltioille annetaan tukea hätätilanteissa: Euroopan unionin solidaarisuusrahaston perustamisesta 11 päivänä marraskuuta 2002 annettu neuvoston asetus (EY) N:o 2012/2002. Euroopan parlamentin ja neuvoston asetus (EU) 2020/461, jolla edellä mainittua säädöstä muutetaan sen soveltamisalan laajentamiseksi kattamaan vakavat kansanterveysuhat sekä rahoituskelpoisten toimien määrittämiseksi, annettiin 30. maaliskuuta. 
            
            
               •Yhdenmukaisuus unionin muiden politiikkojen kanssa
            
            
               Ehdotus on osa toimenpiteitä, joita on otettu käyttöön meneillään olevan covid-19-pandemian johdosta. Yksi niistä on koronaviruksen vaikutusten lieventämistä koskeva investointialoite. Sillä täydennetään muita työllisyyttä tukevia välineitä, kuten Euroopan sosiaalirahastoa, Euroopan strategisten investointien rahastoa (ESIR) ja InvestEU-ohjelmaa. Ehdotuksessa käytetään lainanantoa ja -ottoa jäsenvaltioiden tukemiseen covid-19:n leviämisen johdosta. Se on lisätoimenpide, jolla rahoitetaan työajan lyhentämisjärjestelyjä ja vastaavia toimenpiteitä työpaikkojen suojelemiseksi ja siten työntekijöiden ja itsenäisten ammatinharjoittajien suojaamiseksi työttömyysriskiltä. 
            
         
         
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               Välineen oikeusperusta on neuvoston asetus (EU) 2020/672.  
            
            
               •Toissijaisuusperiaate (jaetun toimivallan osalta) 
            
            
               Ehdotus on annettu jäsenvaltion esittämän pyynnön johdosta, ja se ilmentää eurooppalaista solidaarisuutta, koska sillä myönnetään covid-19:n leviämisestä kärsivälle jäsenvaltiolle unionin taloudellista apua tilapäisten lainojen muodossa. Tällaisella taloudellisella avulla jäsenvaltiota autetaan rahoittamaan työajan lyhentämisjärjestelyjen ja vastaavien toimenpiteiden vuoksi lisääntyneitä julkisia menoja tilapäisesti, jotta se voi suojella työpaikkoja ja suojata siten työntekijöitä ja itsenäisiä ammatinharjoittajia työttömyysriskiltä ja tulonmenetyksiltä.
            
            
               Tällainen tuki auttaa tilanteesta kärsivää väestöä, ja se auttaa myös lieventämään covid-19-kriisin aiheuttamia välittömiä yhteiskunnallisia ja taloudellisia vaikutuksia. 
            
            
               •Suhteellisuusperiaate
            
            
               Ehdotus on suhteellisuusperiaatteen mukainen. Siinä ei ylitetä sitä, mikä on tarpeen välineelle asetettujen tavoitteiden saavuttamiseksi. 
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Sidosryhmien kuuleminen
            
            
               Ehdotus on pitänyt valmistella kiireellisesti, jotta neuvosto voi hyväksyä sen ajoissa. Tämän vuoksi sidosryhmiä ei ole voitu kuulla.
            
            
               •Vaikutustenarviointi
            
            
               Ehdotuksen kiireellisyyden vuoksi vaikutustenarviointia ei ole tehty.
            
            
               4.TALOUSARVIOVAIKUTUKSET
            
            
               Komission olisi voitava ottaa lainaa rahoitusmarkkinoilta varojen edelleen lainaamiseksi jäsenvaltioille, jotka pyytävät taloudellista apua SURE-välineestä. 
            
            
               Jäsenvaltioiden takausten lisäksi järjestelyyn sisältyy muita suojatoimia sen rahoitusvakauden varmistamiseksi. Niitä ovat
            
            
               ·tiukka ja varovainen varainhoito;
            
            
               ·lainasalkun kokoaminen siten, että rajoitetaan keskittymisriskiä, vuotuista riskiä ja liiallista altistumista yksittäisten jäsenvaltioiden riskeille ja varmistetaan, että apua eniten tarvitseville jäsenvaltioille voidaan myöntää riittävästi varoja sekä
            
            
               ·mahdollisuus velan jälleenrahoitukseen.
            
            
               2021/0087 (NLE)
            
         
         
            
               Ehdotus
            
            
               NEUVOSTON TÄYTÄNTÖÖNPANOPÄÄTÖS
            
            
               tilapäisen tuen myöntämisestä Liettuan tasavallalle asetuksen (EU) 2020/672 nojalla työttömyysriskien lieventämiseksi hätätilassa covid-19:n leviämisen seurauksena annetun neuvoston täytäntöönpanopäätöksen (EU) 2020/1350 muuttamisesta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon eurooppalaisen hätätilasta aiheutuvien työttömyysriskien lieventämisen tilapäisen tukivälineen (SURE) perustamisesta covid-19:n leviämisen seurauksena 19 päivänä toukokuuta 2020 annetun neuvoston asetuksen (EU) 2020/672
                  1
                ja erityisesti sen 6 artiklan 1 kohdan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               1.Neuvosto myönsi Liettualle Liettuan 7 päivänä elokuuta 2020 esittämän pyynnön mukaisesti 25 päivänä syyskuuta 2020 taloudellista apua lainana, jonka määrä on enintään 602 310 000 euroa ja keskimääräinen enimmäismaturiteetti 15 vuotta täydentääkseen kansallisia toimia, joilla Liettua pyrkii lieventämään covid-19:n leviämisen vaikutuksia ja käsittelemään taudin leviämisen sosioekonomisia seurauksia työntekijöille ja itsenäisille ammatinharjoittajille. 
            
            
               2.Lainalla oli tarkoitus rahoittaa neuvoston täytäntöönpanopäätöksessä (EU) 2020/1350
                  2
                tarkoitettuja Liettuan hyväksymiä työajan lyhentämisjärjestelyjä ja vastaavia toimenpiteitä. 
            
            
               3.Covid-19:n leviämisen vuoksi huomattava osa Liettuan työvoimasta ei edelleenkään ole voinut aloittaa työssäkäyntiä tai työnhakua. Tämä on johtanut siihen, että täytäntöönpanopäätöksen (EU) 2020/1350 3 artiklan a ja b alakohdassa tarkoitettuihin toimenpiteisiin liittyvät Liettuan julkiset menot kasvavat edelleen äkillisesti ja voimakkaasti. 
            
            
               4.Covid-19:n leviäminen ja Liettuan vuosina 2020 ja 2021 toteuttamat poikkeukselliset toimenpiteet taudin leviämisen ja sen sosioekonomisten ja terveyteen liittyvien vaikutusten rajoittamiseksi vaikuttivat ja vaikuttavat edelleen perinpohjaisella tavalla maan julkiseen talouteen. Komission syksyn 2020 talousennusteessa Liettuan julkistalouden alijäämän odotettiin olevan 8,4 prosenttia ja julkisen velan 47,2 prosenttia suhteessa bruttokansantuotteeseen (BKT) vuoden 2020 lopussa. Vuonna 2021 Liettuan julkisen talouden alijäämän ennustetaan olevan 6,0 prosenttia ja velan 50,7 prosenttia suhteessa BKT:hen. Komission talven 2021 väliennusteen mukaan Liettuan BKT:n ennustetaan kasvavan 2,2 prosenttia vuonna 2021.
            
            
               5.Liettua pyysi 11 päivänä maaliskuuta 2021 unionilta taloudellista apua vielä 354 950 000 euroa täydentääkseen edelleen vuosina 2020 ja 2021 toteutettuja kansallisia toimiaan, joilla se pyrkii lieventämään covid-19:n leviämisen vaikutuksia ja käsittelemään taudin leviämisen sosioekonomisia seurauksia työntekijöille ja itsenäisille ammatinharjoittajille. Tämä koskee erityisesti johdanto-osan 6–8 kappaleessa esitettyjä toimenpiteitä. 
            
            
               6.Täytäntöönpanopäätöksen (EU) 2020/1350 3 artiklan a alakohdassa tarkoitetulla, 21 päivänä kesäkuuta 2016 annetulla työllisyyslailla nro XII-2470, sellaisena kuin se on muutettuna vuonna 2020
                  3
               , Liettua otti poikkeustilan tai karanteenin aikaisena tukena käyttöön työnantajalle maksettavien tukien järjestelmän, jolla katetaan kunkin mahdollisesti työssäkäynnin keskeyttämään joutuvan työntekijän arvioitu palkka. Työnantaja saattoi ennen 1 päivää tammikuuta 2021 valita tuen, joka kattaa 70 prosenttia palkasta, kuitenkin enintään 1,5-kertaisesti vähimmäispalkan määrän, tai tuen, joka kattaa 90 prosenttia palkasta (60-vuotiaiden ja sitä vanhempien työntekijöiden osalta 100 prosenttia), kuitenkin enintään vähimmäispalkan määrän. Tammikuun 1 päivästä 2021 alkaen työnantaja voi saada tukea, joka kattaa 100 prosenttia palkasta enimmäismäärään, joka on 1,5 kertaa vähimmäispalkan määrä. Järjestelmään osallistuneiden työnantajien on pidettävä vähintään 50 prosenttia työntekijöistään palkattuina vähintään kolmen kuukauden ajan palkkatuen päättymisestä. 
            
            
               7.Täytäntöönpanopäätöksen (EU) 2020/1350 3 artiklan a alakohdassa tarkoitetun 21 päivänä kesäkuuta 2016 annetun työllisyyslain nro XII-2470, sellaisena kuin se on muutettuna vuonna 2020, mukaisesti tukia maksettiin myös keskeytyksen jälkeen töihin palaaville työntekijöille
                  4
                enintään kuuden kuukauden ajan työhönpaluusta. Paluuta seuraavien ensimmäisen ja toisen kuukauden aikana maksettavien tukien määrä voi olla enintään 100 prosenttia työntekijän palkasta, kolmantena ja neljäntenä kuukautena 50 prosenttia ja viidentenä ja kuudentena kuukautena 30 prosenttia, kuitenkin siten, että noudatetaan ylärajaa, joka on työnantajan harjoittamasta taloudellisesta toiminnasta riippuen vähimmäispalkka tai kaksi kertaa vähimmäispalkka. Näitä tukia voidaan pitää asetuksessa (EU) 2020/672 tarkoitettuja työajan lyhentämisjärjestelmiä vastaavina toimenpiteinä, koska niiden tarkoituksena on tarjota työntekijöille tulotukea ja auttaa säilyttämään olemassa olevat työsuhteet.
            
            
               8.Viranomaiset ovat ottaneet käyttöön myös toimeenpanopäätöksen (EU) 2020/1350 3 artiklan b kohdassa tarkoitettuja etuuksia itsenäisille ammatinharjoittajille, mukaan lukien niille, jotka harjoittavat maataloustoimintaa vähintään neljän taloudellisen kokoyksikön maatilalla. Kyseistä toimenpidettä muutettiin vuonna 2020.
                  5
                Vuonna 2020 etuus oli 257 euroa, ja se maksettiin karanteenin ja poikkeustilan sekä niitä seuraavien kahden kuukauden ajalta. Vuonna 2021 etuus on 260 euroa, ja se maksetaan karanteenin ja poikkeustilan sekä niitä seuraavan kuukauden ajalta. Itsenäisten ammatinharjoittajien etuuksia voidaan pitää asetuksessa (EU) 2020/672 tarkoitettuja työajan lyhentämisjärjestelyjä vastaavana toimenpiteenä, koska niiden tavoitteena on suojella itsenäisiä ammatinharjoittajia tai vastaavia työntekijäryhmiä tulojen vähentymiseltä tai menetykseltä.
            
            
                9.Liettua täyttää taloudellisen avun pyytämiselle asetuksen (EU) 2020/672 3 artiklassa säädetyt edellytykset. Liettua on toimittanut komissiolle asianmukaisen näytön siitä, että toteutuneet ja suunnitellut julkiset menot ovat 1 päivästä helmikuuta 2020 covid-19:n leviämisen sosioekonomisten vaikutusten korjaamiseksi toteutettujen kansallisten toimenpiteiden vuoksi kasvaneet 1 101 607 198 euroa. Kyseessä on äkillinen ja voimakas kasvu, sillä se liittyy suoraan työajan lyhentämisjärjestelyihin liittyvien kansallisten voimassa olevien toimenpiteiden ja vastaavien toimenpiteiden jatkamiseen, ja kyseiset toimenpiteet kattavat huomattavan osan Liettuan yrityksistä ja työvoimasta. Liettua rahoitti kasvaneista menoista 144 347 198 euroa unionin varoilla.
            
            
               10.Komissio on asetuksen (EU) 2020/672 6 artiklan mukaisesti kuullut Liettuaa ja varmistanut niiden toteutuneiden ja suunniteltujen julkisten menojen äkillisen ja voimakkaan kasvun, jotka liittyvät suoraan työajan lyhentämisjärjestelyihin ja vastaaviin toimenpiteisiin, joihin viitataan 11 päivänä maaliskuuta 2021 päivätyssä pyynnössä. 
            
            
               11.Liettualle olisi sen vuoksi myönnettävä taloudellista apua maan auttamiseksi selviytymään covid-19:n leviämisen aiheuttaman talouden vakavan häiriön sosioekonomisista vaikutuksista. Komission olisi tehtävä päätökset erien ja osaerien maturiteeteista, suuruudesta ja maksamisesta tiiviissä yhteistyössä kansallisten viranomaisten kanssa. 
            
            
               12.Liettuan ja komission olisi otettava tämä päätös huomioon asetuksen (EU) 2020/672 8 artiklan 2 kohdassa tarkoitetussa lainasopimuksessa. 
            
         
         
            
               13.Tällä päätöksellä ei saisi rajoittaa sisämarkkinoiden toiminnan vääristymiseen liittyvien mahdollisten menettelyjen, erityisesti perussopimuksen 107 ja 108 artiklassa tarkoitettujen menettelyjen, tuloksia. Päätöksellä ei poisteta jäsenvaltioille perussopimuksen 108 artiklan nojalla kuuluvaa velvoitetta ilmoittaa komissiolle mahdollisista valtiontuista.
            
            
               14.Liettuan olisi ilmoitettava komissiolle suunniteltujen julkisten menojen toteutumisesta säännöllisin väliajoin, jotta komissio voi arvioida, missä määrin Liettua on toteuttanut kyseiset menot.
            
            
               15.Päätös taloudellisen avun myöntämisestä on tehty ottaen huomioon Liettuan tämänhetkiset ja odotettavissa olevat tarpeet sekä muiden jäsenvaltioiden asetuksen (EU) 2020/672 nojalla jo toimittamat tai suunnitteilla olevat taloudellisen avun pyynnöt, soveltaen samalla yhdenvertaisen kohtelun, solidaarisuuden, oikeasuhteisuuden ja avoimuuden periaatteita, 
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
            
               Muutetaan täytäntöönpanopäätös (EU) 2020/1350 seuraavasti: 
            
            
            
               (1)Muutetaan 2 artikla seuraavasti:
            
            
               (a)Korvataan 1 kohta seuraavasti: 
            
            
               ”1. Unioni asettaa Liettuan saataville enintään 957 260 000 euron lainan. Lainan keskimääräinen enimmäismaturiteetti on 15 vuotta.”;
            
            
               (b)Korvataan 4 kohta seuraavasti: 
            
            
               ”4. Ensimmäinen erä maksetaan sillä edellytyksellä, että asetuksen (EU) 2020/672 8 artiklan 2 kohdassa säädetty lainasopimus on tullut voimaan. Mahdolliset lisäerät maksetaan kyseisen lainasopimuksen ehtojen mukaisesti tai tapauksen mukaan niiden edellytyksenä on lainasopimukseen tehdyn lisäyksen tai Liettuan ja komission välisen muutetun lainasopimuksen voimaantulo.”
            
            
            
               2.
                     Korvataan 3 artikla seuraavasti: 
            
            
               ”3 artikla
            
            
                  Liettua voi rahoittaa seuraavia toimenpiteitä:
            
            
               (a)palkkatuet työssäkäynnin keskeytyksen aikana 21 päivänä kesäkuuta 2016 annetun työllisyyslain nro XII-2470, sellaisena kuin se on muutettuna vuonna 2020, 41 §:n mukaisesti;
            
            
               (b)palkkatuet työssäkäynnin keskeytyksen jälkeen 21 päivänä kesäkuuta 2016 annetun työllisyyslain nro XII-2470, sellaisena kuin se on muutettuna vuonna 2020, 41 §:n mukaisesti; 
            
            
               (c)etuudet itsenäisille ammatinharjoittajille 21 päivänä kesäkuuta 2016 annetun työllisyyslain nro XII-2470, sellaisena kuin se on muutettuna vuonna 2020, 5 §:n 1 momentin mukaisesti;
            
            
               (d)etuudet itsenäisille maataloutta harjoittaville ammatinharjoittajille 21 päivänä kesäkuuta 2016 annetun työllisyyslain nro XII-2470, sellaisena kuin se on muutettuna vuonna 2020, 5 §:n 2 momentin mukaisesti. 
            
         
         
            
            
               3.Korvataan 4 artikla seuraavasti: 
            
            
               ”4 artikla
            
            
               1.Liettuan on ilmoitettava suunniteltujen julkisten menojen toteutumisesta komissiolle viimeistään 30 päivänä maaliskuuta 2021 ja sen jälkeen kuuden kuukauden välein, kunnes kyseiset suunnitellut julkiset menot ovat toteutuneet täysimääräisinä. 
            
            
               2.Jos 3 artiklassa tarkoitetut toimenpiteet perustuvat suunniteltuihin julkisiin menoihin ja niistä on annettu täytäntöönpanopäätös täytäntöönpanopäätöksen (EU) 2020/1350 muuttamisesta, Liettuan on ilmoitettava suunniteltujen julkisten menojen toteutumisesta komissiolle kuuden kuukauden kuluessa kyseisen päätöksen antamisesta ja sen jälkeen kuuden kuukauden välein, kunnes kyseiset suunnitellut julkiset menot ovat toteutuneet täysimääräisinä.” 
            
            
            
               2 artikla
            
            
               Tämä päätös on osoitettu Liettuan tasavallalle.
            
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        EUVL L 159, 20.5.2020, s. 1.
               
               
                  
                     (2)
                  
                        Neuvoston täytäntöönpanopäätös (EU) 2020/1350, annettu 25 päivänä syyskuuta 2020, tilapäisen tuen myöntämisestä Liettuan tasavallalle asetuksen (EU) 2020/672 nojalla työttömyysriskien lieventämiseksi hätätilassa covid-19:n leviämisen seurauksena (EUVL L 314, 29.9.2020, s. 35). 
               
               
                  
                     (3)
                  
                        Työllisyydestä 21 päivänä kesäkuuta 2016 annetun lain nro XII-2470, sellaisena kuin se on muutettuna 17 päivänä maaliskuuta 2020 annetulla lailla nro XIII-2822, 7 päivänä huhtikuuta 2020 annetulla lailla nro XIII-2846, 4 päivänä kesäkuuta 2020 annetulla lailla nro XIII-3005 ja 23 päivänä joulukuuta 2020 annetulla lailla nro XIV-131, 41§:n 2 momentin 1 kohta.
               
               
                  
                     (4)
                  
                        Työllisyydestä 21 päivänä kesäkuuta 2016 annetun lain nro XII-2470, sellaisena kuin se on muutettuna 7 päivänä toukokuuta 2020 annetulla lailla nro XIII-2882 ja 4 päivänä kesäkuuta 2020 annetulla lailla nro XIII-3005, 41 §:n 2 momentin 4 kohta.
               
               
                  
                     (5)
                  
                        Työllisyydestä 21 päivänä kesäkuuta 2016 annetun lain nro XII-2470, sellaisena kuin se on muutettuna 17 päivänä maaliskuuta 2020 annetulla lailla nro XIII-2882, 7 päivänä huhtikuuta 2020 annetulla lailla nro XIII-2846, 30 päivänä huhtikuuta 2020 annetulla lailla nro XIII-2877 ja 3 päivänä joulukuuta 2020 annetulla lailla nro XIV-35, 5§:n 1 momentti.